Две шофьорки се размазаха с колите си на международния път Е-79 (СНИМКИ) | Блиц
Две шофьорки се размазаха с колите си на международния път Е-79 (СНИМКИ)
https://blitz.bg/intsidenti/katastrofi/dve-shoforki-se-razmazakha-s-kolite-si-na-mezhdunarodniya-pt-e-79-snimki_news604628.html Blitz.bg
03 Юни 2018, 15:34
Тежка катастрофа е станала днес по обед на международния път Е-79 между Враца и Мездра. Лек автомобил "Рено" с кюстендилска регистрация е излизал от бензиностанция "Ромпетрол", когато е бил пометен от врачански "Ситроен".
Двете коли са били управлявани от жени, съобщава BulNews.bg.
От сблъсъка превозните средства са излезли от шосето и са се забили в крайпътен стълб.
Като по чудо катастрофата се е разминала без пострадали, въпреки че шофьорката на реното е в напреднала бременност. На мястото на инцидента е пристигнал екип на пътна полиция. Служителите на реда са проверили с дрегер двете дами за употреба на алкохол, като пробите им са отрицателни.
Минаването по международния път се извършва нормално, тъй като колите са встрани от пътя и не затрудняват трафика. Очаква се всеки момент пристигането на пътна помощ, за да закара двата автомобила в сервиз.
враца-мездра